Πώς θα περιγράφατε τη μεταγραφική περίοδο του Ιανουαρίου;
Τι να λέμε τώρα.
Αυτό είναι το άλλο γραφείο σας;
Ναι, όταν δουλεύω από το σπίτι.
Κάποιες φορές με παίρνουν στο τηλέφωνο στις 10:00, στις 11:00, τα μεσάνυχτα,
από Αμερική, Βραζιλία, από παντού, με καλούν διάφοροι,
κι εγώ πρέπει να απαντήσω.
Μιλάμε για 10, 20, 50, 60, 70 εκατομμύρια λίρες.
Είναι μεγάλη ευθύνη να διαπραγματεύεσαι τέτοιες συμφωνίες.
Το αντιλαμβάνομαι.
Η κατάσταση με τον Ομπάμεγιανγκ είναι πολύ ρευστή.
Πρέπει να του δείξουν την πόρτα της εξόδου.
Να αποδεσμεύσουν χρήματα και να τον διώξουν από την ομάδα.
Το ζήτημα με τον Ομπάμεγιανγκ δεν ήταν στα πλάνα μας.
Όμως, μέσα στη σεζόν, προκύπτουν διάφορα.
Αλλά δεν είμαι βέβαιος ότι οι οπαδοί το συνειδητοποιούν.
ΣΤΑΔΙΟ "ΕΜΙΡΕΪΤΣ"
-Γεια σου, φίλε. -Τι γίνεσαι;
Εντού! Συγγνώμη.
-Μπορώ να βγάλω μια φωτογραφία; -Ναι. Όλα καλά;
-Να βγάλω μια φωτογραφία; -Τι παίζει με Όμπα;
Φέρτε κανέναν παίκτη.
-Ναι ήταν αυτό; -Να είστε καλά.
ΚΑΛΩΣ ΗΡΘΑΤΕ ΣΤΟ ΣΤΑΔΙΟ "ΕΜΙΡΕΪΤΣ"
Αυτό γίνεται σε κάθε παιχνίδι;
Λιγάκι, ναι. Αλλά είναι ωραίο.
Σε σχέση με τον Ομπάμεγιανγκ, χρειάζεται πολλή προσοχή,
επειδή δεν είναι καθόλου αμελητέα η πιθανότητα να κάνουμε λάθος.
Αγαπάς αυτό που κάνεις. Αυτό λέγεται πάθος.
Πρέπει να έχουμε πίστη. Πρέπει να έχουμε ενέργεια.
Δείξτε στον κόσμο πόσο πολύ νοιάζεστε.
Να τα δώσουμε όλα.
ΌΛΑ Ή ΤΊΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
ΙΑΝΟΥΑΡΙΟΣ 2022
ΠΡΟΠΟΝΗΤΙΚΟ ΚΕΝΤΡΟ ΑΡΣΕΝΑΛ
Με την έναρξη της μεταγραφικής περιόδου του Ιανουαρίου, οι φήμες πάλι οργιάζουν.
Ο μεγάλος γρίφος είναι η υπόθεση του Πιερ-Έμερικ Ομπάμεγιανγκ.
Έχουμε το εξής πρόβλημα:
Έναν παίκτη που νιώθει εντελώς αποκομμένος από την ομάδα,
-χωρίς πιθανότητα επιστροφής. -Ναι.
Αυτό δεν μ' αρέσει.
Δεν έχουμε πολύ χρόνο, την Κυριακή δίνουμε αγώνα,
-πρέπει να βρούμε λύση. -Είμαι έτοιμος.
ΕΝΤΟΥ ΓΚΑΣΠΑΡ
Τα σχέδια της Άρσεναλ για τη μεταγραφική περίοδο
επισκιάζονται από το μέλλον ενός παίκτη.
Πρέπει να μιλήσουμε στον Ομπάμεγιανγκ και τον Μίκελ.
Πρέπει να γυρίσει και να μας βοηθήσει μέχρι το τέλος της σεζόν.
Θα πρέπει να τον ενσωματώσουμε εκ νέου.
Πρέπει να μιλήσουμε στον Μίκελ. Πρέπει να γίνει μια συζήτηση.
Ναι, δεν το θεωρούμε εύκολο, όμως κάτι πρέπει να κάνουμε.
Ποτέ δεν ξέρεις στο ποδόσφαιρο.
Να ξέρετε, πάντως, ότι κάτω οι σχέσεις είναι ανύπαρκτες.
Εντάξει. Κατανοητό.
Αυτήν τη μεταγραφική περίοδο δεν περιμέναμε μεγάλη κινητικότητα.
Δεδομένων των χρημάτων που επενδύσαμε το καλοκαίρι
και των παικτών που φέραμε, ήμασταν πολύ ευχαριστημένοι.
Προφανώς, υπάρχει το ζήτημα με τον Όμπα,
το οποίο είναι μια πρόκληση.
Ο Πιερ-Έμερικ Ομπάμεγιανγκ έχει σκοράρει 92 γκολ για την Άρσεναλ.
Υπέροχο!
Αλλά έχει να παίξει από τον Δεκέμβρη,
όταν του αφαίρεσαν την αρχηγία και τον απέκλεισαν από τις προπονήσεις,
λόγω πειθαρχικού παραπτώματος.
Τελικά, οι κανόνες και η πειθαρχία προσφέρουν σαφήνεια,
διότι, στο κάτω-κάτω, η εμπιστοσύνη δεν μπορεί να μετρηθεί.
Κοιτάς τον παίκτη στα μάτια
και βλέπεις ότι έχει χαθεί
και ότι είναι πλέον πολύ δύσκολο να ξανακερδηθεί.
Ο Μίκελ Αρτέτα δεν θέλει η υπόθεση του Όμπα
να λειτουργήσει αποπροσανατολιστικά για τους άλλους παίκτες.
Ο Μίκελ γυρίζει στο Κόουλνι μετά από μία βδομάδα απουσίας λόγω COVID
και μαζεύει τους παίκτες ενόψει των καθοριστικών αγώνων του μήνα.
Τις επόμενες δέκα μέρες, παίζουμε τέσσερα παιχνίδια σε τρεις διοργανώσεις.
Αυτά θα καθορίσουν την πορεία μας στη φετινή σεζόν.
Είχα πολύ χρόνο για να παρακολουθήσω πράγματα.
Παρακολούθησα 21 προπονήσεις.
Λίγοι παίκτες προπονούνται εξαιρετικά καλά.
Η συντριπτική πλειονότητα προπονείται καλά.
Και υπάρχει και μια ομάδα παικτών οι οποίοι απλώς χτυπάνε κάρτα.
Στην προπόνηση της Κυριακής,
αν ήμουν εδώ, τέσσερις παίκτες θα τους έδιωχνα.
Τέσσερις. Τέσσερις παίκτες, μετά από 15 λεπτά, έξω.
Δεν είμαστε σε πάρκο ούτε στο νηπιαγωγείο.
Ούτε σπαταλάμε άσκοπα τον χρόνο μας.
Είδα πολλά γελάκια. Και κάτι άλλο, οι διαμαρτυρίες.
Κάποιος δίνει μια κακή πάσα, διαμαρτυρία. Δίνω λάθος πάσα, τα ρίχνω στον άλλο.
Όχι, πρέπει να ανέβουμε επίπεδο, κι αυτό ισχύει για όλους.
Για καθέναν από εσάς, διότι παίζεται το μέλλον σας. Μέσα ή έξω.
Σε κάθε προπόνηση, σε κάθε μπαλιά.
Πάμε.
Πάμε!
Με τον Όμπα εκτός ομάδας,
δίνεται η ευκαιρία στον 22χρονο επιθετικό, Έντι Ενκέτια.
Έντι, είσαι μέσα στη φάση. Έλα, Έντι.
Είναι πρώτος σκόρερ στην ιστορία της Εθνικής Αγγλίας κάτω των 21 ετών.
Για την Άρσεναλ, ο Έντι έχει σκοράρει μόνο πέντε φορές φέτος.
Έχω βάλει πολλά γκολ για την ομάδα νέων.
Αυτό μου έδωσε αυτοπεποίθηση, επειδή ήξερα ότι μπορώ να σκοράρω αν πάρω ευκαιρίες.
Ωραία, Έντι!
Μεγάλος σύλλογος με μεγάλους παίκτες.
Υπάρχει πολύς ανταγωνισμός, κυρίως στις θέσεις της επίθεσης.
Ως παίκτης, πρέπει να είσαι σίγουρος
ότι είσαι αρκετά καλός για να αποδώσεις, αν σου δοθεί η ευκαιρία.
Ο Έντι κέρδισε θέση στο βασικό σχήμα του Σαββατοκύριακου,
καθώς η Άρσεναλ κάνει πρεμιέρα στο Κύπελλο.
Οι παίκτες της Άρσεναλ
κατακτούν το πολυπόθητο τρόπαιο για τρίτη φορά σε 14 σεζόν.
Μια διοργάνωση όπου κατέχουν το ρεκόρ κατακτήσεων, με 14.
Τελευταίο.
ΝΟΤΙΓΧΑΜ ΦΟΡΕΣΤ - ΑΡΣΕΝΑΛ ΣΤΑΔΙΟ "ΣΙΤΙ ΓΚΡΑΟΥΝΤ" - 9 ΙΑΝΟΥΑΡΙΟΥ 2022
Πάμε, παιδιά! Γερά!
ΠΡΩΤΑΘΛΗΤΕΣ ΕΥΡΩΠΗΣ 1979 ΚΑΛΩΣ ΗΡΘΑΤΕ ΣΤΟ "ΣΙΤΙ ΓΚΡΑΟΥΝΤ"
Είναι το Κύπελλό μας. Τόσες κατακτήσεις. Πρέπει να το κυνηγήσουμε.
Να το διεκδικήσουμε πάλι.
Απόψε, η Άρσεναλ αντιμετωπίζει τη Νότιγχαμ Φόρεστ της Τσάμπιονσιπ,
μία κατηγορία χαμηλότερα.
Ο Μίκελ έχει δώσει την ευκαιρία σε επτά παίκτες
που συνήθως δεν παίζουν βασικοί.
Μια δύσκολη αποστολή, μπροστά σε 20.000 θορυβώδεις οπαδούς των γηπεδούχων.
Εντάξει, μαζευτείτε. Ελάτε.
Μπαίνουμε σε μια νέα διοργάνωση,
η οποία είναι κομμάτι της ιστορίας και του DNA του συλλόγου μας.
Θέλω να μπείτε όλοι δυνατά από το πρώτο λεπτό.
Θέλω να δω την ομάδα μου να πιάνει τον ταύρο από τα κέρατα.
Αξιοποιήστε δύναμη, αποφασιστικότητα, και έπειτα την ποιότητά σας για τη νίκη.
Καλή επιτυχία.
Πάμε!
Θα είναι μια δοκιμασία για την Άρσεναλ. Πρέπει να εμφανιστεί άψογη.
Η γηπεδούχος Νότιγχαμ Φόρεστ στη σέντρα του αγώνα,
για τον τρίτο γύρο του Κυπέλλου.
Η Άρσεναλ θα επιχειρήσει να πάρει τα ηνία του αγώνα.
Βρίσκει χώρο, κάνει το σουτ, αλλά η μπάλα θα βγει άουτ.
Πολύ επιπόλαιο γύρισμα από τον Ταβάρες!
Δεν ξέρω τι σκεφτόταν εκεί ο Ταβάρες.
Ο Ενκέτια ψάχνει το σουτ!
Κάπου ενάμισι μέτρο εκτός στόχου.
Η Άρσεναλ σίγουρα τον θέλει πιο ενεργό στο παιχνίδι.
Με τη συμπλήρωση τριάντα λεπτών, ο Μίκελ κάνει αλλαγή.
Βγαίνει ο Νούνο Ταβάρες.
Πρέπει να 'σαι πολύ δυσαρεστημένος για να βγάζεις κάποιον τόσο νωρίς.
Ναι. Και να σου πω κάτι; Δίκιο έχει.
Πετάει τα γάντια, δεν είναι καθόλου χαρούμενος.
Ο Τζόνσον είναι ταχύτατος.
Δύσκολη στιγμή για την Άρσεναλ. Να η σέντρα. Καλή απόκρουση του Λένο.
Η Άρσεναλ παραπαίει τα τελευταία λεπτά.
Ο Αρτέτα δεν νομίζω να είναι χαρούμενος.
Μετά από μία ώρα παιχνιδιού,
η Άρσεναλ δεν έχει κάνει ούτε ένα τελικό σουτ.
Η σέντρα είναι καλή! Αν είναι δυνατόν.
Ο Ενκέτια σπατάλησε την ευκαιρία.
Κάνει γρήγορα τη σέντρα!
Είναι ο Λιούις Γκράμπαν!
Βγαίνει πίσω από την άμυνα της Άρσεναλ και σκοράρει με κοντινή προβολή.
ΝΟΤΙΓΧΑΜ ΦΟΡΕΣΤ - ΑΡΣΕΝΑΛ 1-0 ΓΚΡΑΜΠΑΝ 83'
Οι οπαδοί της Φόρεστ μπαίνουν μέσα.
Πολύ επιπόλαιη η Άρσεναλ, πουλάει εύκολα την μπάλα.
Είναι απλό, έχει πολύ αργές αντιδράσεις.
Απογοητευτική εμφάνιση από την Άρσεναλ.
Και να το σφύριγμα της λήξης.
Μεγάλη νίκη για τη Νότιγχαμ Φόρεστ.
Πέταξε την Άρσεναλ εκτός Κυπέλλου Αγγλίας.
Δεν έχω λόγια, πραγματικά.
Την ήττα τη δέχομαι.
Αυτήν την απόδοση δεν τη δέχομαι, ρε γαμώτο. Όχι.
Δεν δέχομαι τέτοια απόδοση.
Ούτε κατά διάνοια. Ούτε κατά διάνοια!
Δεν κριτικάρω τη διάθεσή σας, μόνο που αυτή δεν αρκεί.
Να παίζεις με θάρρος, να τρέχεις, δεν αρκούν. Χρειάζονται και πολλά άλλα.
Δεν τα δείξατε ούτε κατά διάνοια.
-Συμφωνείτε μαζί μου; -Ναι.
Το θέμα είναι να τα κάνετε. Να έχετε απαιτήσεις από τον εαυτό σας.
Αυτό σας λέω στην προπόνηση.
Γιατί το βλέπω στην προπόνηση,
ότι και καλά δεν πειράζει να πουλήσεις την μπάλα.
Δεν τρέχει κάστανο, τρέχω να διεκδικήσω την επόμενη φάση.
Όχι! Γιατί στον αγώνα τρως γκολ!
Όταν χάνω μια μονομαχία, θυμώνω!
Όταν χάνω από μικρές ομάδες, θυμώνω!
Γιατί έτσι πρέπει, γαμώτο!
Γιατί ήρθατε εδώ και χάσατε, γαμώτο!
Δεν παίξατε τίποτα, παίδες. Μηδέν!
Σας το λέω. Μηδέν!
Αν παίξουμε έτσι με τη Λίβερπουλ, την κάτσαμε.
Η μαμά μου έφυγε σήμερα.
-Ναι; -Δεν έχω φαγητό.
-Και η σεφ σου; -Λείπει διακοπές.
-Και πότε γυρίζει; -Αύριο.
-Εντάξει. -Και πώς θα τη βγάλεις απόψε;
Ντιλίβερι από Nandos, ε;
Αυτά είναι.
Τον κόβω για διπλή πίτα με κοτόπουλο. Πατατούλες με πίρι-πίρι και μαγιονέζα.
Λέτε να υπογράψω για τον Όμπα;
Ο Όμπα βρίσκεται 8.000 χλμ. μακριά, με την Εθνική Γκαμπόν,
στο Κύπελλο Εθνών Αφρικής.
Πίσω στην Αγγλία, η Άρσεναλ είναι εκτός Κυπέλλου, χωρίς να σκοράρει.
Η απουσία του σταρ επιθετικού της δημιουργεί πίεση για τον Μίκελ
σε ένα κρίσιμο σημείο της σεζόν.
Υπάρχει πελώριο ρήγμα στη σχέση Μίκελ Αρτέτα και Ομπάμεγιανγκ.
Υπάρχει τρόπος να διορθωθεί; Οφείλουν να το προσπαθήσουν καν;
Αν ο Ομπάμεγιανγκ είχε μέλλον στην ομάδα,
θα είχε επιστρέψει ήδη.
Δεν ξέρω το σωστό με τον Ομπάμεγιανγκ,
διότι, αν το ρήγμα είναι τόσο βαθύ όσο όλα δείχνουν,
δεν φαίνεται να υπάρχει εναλλακτική.
Ο Μίκελ συναντά τον Τιμ Λιούις,
έναν από τους τέσσερις διευθυντές, για το θέμα του Ομπάμεγιανγκ.
Έκανε ένα σφάλμα στο οποίο εσύ, πολύ λογικά, αντέδρασες,
και έκανες σαφή τη θέση σου.
Πολλά θα εξαρτηθούν από το πώς και το αν μπορούμε να τον διώξουμε.
Η σχέση με τον Μίκελ δεν είναι σχέση συναλλαγής αλλά ουσίας.
Είναι ο προπονητής.
ΤΙΜ ΛΙΟΥΙΣ - ΜΗ ΕΚΤΕΛΕΣΤΙΚΟΣ ΔΙΕΥΘΥΝΤΗΣ
Σε ζητήματα όπως αυτό με τον Ομπάμεγιανγκ, είμαι εδώ για να τον υποστηρίξω,
να τον αμφισβητήσω, να τον στηρίξω, να ανταποκριθώ όταν μου ζητά βοήθεια.
Δεν του δίνω ποδοσφαιρικές συμβουλές. Θα ήταν γελοίο.
Εδώ δεν υπάρχει εύκολη απάντηση.
Όμως, μετά το τέλος Ιανουαρίου, θα κρατά εκείνος όλα τα χαρτιά.
Ξέρω ότι εισπράττει όλη την πίεση,
επειδή αυτός μας εκπροσωπεί στη δημόσια σφαίρα,
απαντώντας στα ερωτήματα που μας θέτουν,
ωστόσο πίσω του βρίσκεται μια ολόκληρη ομάδα.
Όσο προχωρά η μεταγραφική περίοδος,
εξαντλείται ο χρόνος για τη λήψη απόφασης για το μέλλον του Ομπάμεγιανγκ.
Πρέπει να ξανασκεφτούμε το σχέδιο...
-Ναι. -Και δεν έχουμε απεριόριστες επιλογές.
-Έχουμε να κουβεντιάσουμε κάτι; -Ναι.
-Τα πάντα, βασικά. -Ναι.
Εντού, στο χθεσινό τηλεφώνημα,
νομίζω πως συνόψισες ιδανικά τη θέση μας.
-Ναι, μιλούσα στον Ριτς. -Ναι.
Όλοι χάνουμε, έτσι; Όλοι.
Σίγουρα δεν προβλέπεται να έχουμε πολλούς υποψήφιους αγοραστές.
Βέβαια, κάτι μπορεί να συμβεί και να αλλάξει το πράγμα.
Πρέπει να βρούμε μια λύση,
διότι αυτό το πρόβλημα δεν θα εξαφανιστεί από μόνο του.
Ο Μίκελ έχει πολλά θέματα να διαχειριστεί ως προπονητής,
και εκεί θα πρέπει να εστιάζει.
Ως προς τον Ομπάμεγιανγκ, χρειάζεται η συνεργασία όλων.
Ως σύλλογος, συζητάμε μεταξύ μας ποια είναι η καλύτερη επιλογή.
Δεν πρόκειται για ένα ζήτημα μεταξύ Όμπα και Μίκελ. Είναι κάτι πολύ συνολικότερο.
Οφείλουμε να επικεντρωθούμε στο επόμενο παιχνίδι, όμως το θέμα ανακυκλώνεται
και, όταν μας ασκούν πίεση...
Γιατί ξέρεις πώς θα αντιδράσουν τα ΜΜΕ,
πώς θα αντιδράσει ο κόσμος, πώς θα παρουσιαστούν τα γεγονότα.
Ο Ομπάμεγιανγκ απουσιάζει στο Κύπελλο Εθνών Αφρικής. Βγαίνει και πάει σε πάρτι.
Αισθάνεστε δικαιωμένος ως προς την αντιμετώπιση του Ομπάμεγιανγκ
και το ότι είναι κάπως προβληματικός παίκτης;
Σίγουρα πήρα μια απόφαση,
όπως πάντα, με γνώμονα το συμφέρον του συλλόγου
και προσπαθώντας να κάνω το σωστό.
Μέχρι στιγμής, οι παίκτες που είναι εδώ παραμένουν προσηλωμένοι.
Σας ευχαριστώ.
Όταν αποφάσισα να γίνω προπονητής, πήρα και την απόφαση
να είμαι ανοικτός με τους παίκτες.
Για να το κάνεις αυτό, οφείλεις να δεχτείς
ότι, αφού θα ανοίγεσαι, θα πληγώνεσαι κιόλας.
Ένας παίκτης που ξέρει καλά τι θα πει να είσαι στο επίκεντρο διενέξεων
είναι ο Γκράνιτ Τζάκα.
Έχουμε πολύ νεανική ομάδα.
ΓΚΡΑΝΙΤ ΤΖΑΚΑ - ΜΕΣΟΣ
Είναι καθήκον μας να συμβουλεύουμε τους νέους,
να τους προειδοποιούμε πως δεν είναι εύκολο και ότι χρειάζεται δουλειά.
Είμαι από τους μεγαλύτερους εδώ, κι ας είμαι μόνο 28 ετών.
Λόγω του παιχνιδιού μου, ο κόσμος νομίζει ότι είμαι οξύθυμος.
Μας βλέπετε για 90 λεπτά στο τερέν.
Βλέπετε μια άλλη όψη κάθε παίκτη.
Ο Γκράνιτ έχει πάρει τέσσερις κόκκινες στην καριέρα του στην Άρσεναλ.
Αφότου ήρθε στην ομάδα,
κανείς άλλος παίκτης της Πρέμιερ δεν έχει πιο πολλές αποβολές.
Κόκκινη κάρτα για τον Γκράνιτ Τζάκα.
Δεν είναι η πρώτη φορά που κάνει κάτι τέτοιο.
Πριν από δύο χρόνια, ήταν αρχηγός. Αλλά ήρθε σε ρήξη με τους οπαδούς.
Μια μερίδα των οπαδών της Άρσεναλ χειροκροτεί
την αποχώρηση του Γκράνιτ Τζάκα, κι η αντίδρασή του δεν είναι καθόλου καλή.
Όπως με τον Ομπάμεγιανγκ, του αφαιρέθηκε η αρχηγία.
Άσ' το, Τζάκα.
Αδερφέ, κάποιες μέρες είσαι φοβερός και κάποιες άλλες...
Σκασμός. Εντάξει. Σκασμός.
Έχεις ανθρώπους που σε αγαπάνε και ανθρώπους που δεν σε αγαπάνε.
Σε κριτικάρουν, γράφουν πράγματα που χωνεύονται δύσκολα.
Ο κόσμος νομίζει ότι το ποδόσφαιρο αφορά αμάξια, σπίτια,
λεφτά και τα συναφή. Κι όμως, κανείς μας,
όταν ήταν παιδί, δεν άρχισε να παίζει ποδόσφαιρο για τα λεφτά.
Αρχίζεις να παίζεις επειδή το αγαπάς.
Ο κόσμος ξεχνάει ότι είμαστε και άνθρωποι.
Αυτό το σύνολο, η οικογένεια εδώ, πρέπει να μένουν ενωμένα,
και μόνο έτσι μπορείς να αντέξεις σε μια δύσκολη περίοδο.
ΛΙΒΕΡΠΟΥΛ - ΑΡΣΕΝΑΛ ΣΤΑΔΙΟ "ΑΝΦΙΛΝΤ" - 13 ΙΑΝΟΥΑΡΙΟΥ 2022
Ποιος θα συναντήσει την Τσέλσι στο Γουέμπλεϊ,
στον τελικό στα τέλη Φεβρουαρίου;
Η Λίβερπουλ είναι φοβερή ομάδα.
Για να πούμε ότι προοδεύουμε, οφείλουμε να τη νικήσουμε.
Απόψε, η Άρσεναλ παίζει στον ημιτελικό μιας δεύτερης διοργάνωσης,
του Λιγκ Καπ.
Η τελευταία της φετινή ευκαιρία για την κατάκτηση ενός τροπαίου.
Αντιμετωπίζει τη Λίβερπουλ.
Στην τελευταία συνάντηση των δύο ομάδων, η Άρσεναλ έχασε 4-0.
Πολύ μεγάλο παιχνίδι το αποψινό.
Η Λίβερπουλ βρίσκεται σε σπουδαία φόρμα, θέτοντας τον πήχη ψηλά για την Άρσεναλ.
Όσο για τον Μίκελ, με τις φήμες να οργιάζουν σχετικά με τον Όμπα,
μια νίκη θα έδινε κάποιες απαντήσεις στους επικριτές.
Τόσο ο Γκράνιτ όσο και ο Τζάκα ξεκινούν για την Άρσεναλ.
-Πάμε, παιδιά. -Άντε, πάμε!
Θέλω να σας δω ζωηρούς από τώρα, αγόρια. Όχι μετά, τώρα. Τώρα, να μπείτε έτοιμοι.
Όρθιοι.
Παίδες, πάμε να τα δώσουμε όλα.
Θέλω η ομάδα να πλημμυρίζει συναίσθημα.
Να σας κοιτάζω κατάματα και να σας βλέπω κουρδισμένους.
Να βλέπω φλόγα και πίστη.
Θέλω να δω θάρρος όταν αμυνόμαστε,
και ποιότητα και ψυχραιμία όταν έχουμε την κατοχή.
Στην άμυνα, ξέρετε τι να κάνετε. Κυνηγάτε όποιον σας περάσει.
Βάζετε κόντρα στα σουτ, μαρκάρετε, έχουμε και τον τερματοφύλακά μας.
Πάμε γερά!
Πάμε!
Η Άρσεναλ στη σέντρα.
Δεν το πιστεύω, παραλίγο γκάφα ο Ράμσντεϊλ.
Γλίτωσε τα χειρότερα ο τερματοφύλακας της Άρσεναλ.
Η Λίβερπουλ ελέγχει τον αγώνα από την αρχή.
Να ο Μιναμίνο!
Η Λίβερπουλ σίγουρα πιέζει την Άρσεναλ.
Ξανά η Λίβερπουλ στην επίθεση. Ρόμπερτσον.
Κι είναι κόκκινη κάρτα.
Βάζει το χέρι κατευθείαν στο τσεπάκι και αποβάλλει τον Γκράνιτ Τζάκα.
Άλλη μία αποβολή για τον Τζάκα,
η πέμπτη στην καριέρα του στην Άρσεναλ.
Και η Άρσεναλ βρίσκεται να παίζει με δέκα παίκτες.
Ρε, γαμώτο.
Ο Μίκελ αναγκάζεται να κάνει μια αμυντική αλλαγή.
Η βραδιά τελειώνει για τον Ενκέτια. Στη θέση του ο Ρομπ Χόλντινγκ.
Η Άρσεναλ θα πρέπει τώρα να αμυνθεί με νύχια και με δόντια.
Θα είναι μια αληθινή δοκιμασία για τον χαρακτήρα της.
Μιναμίνο. Η Άρσεναλ κρατάει γερά.
Τελευταίες στιγμές του πρώτου ημιχρόνου. Μπορεί να αντέξει η Άρσεναλ;
Μην παραδίνεστε. Συνεχίστε. Γερά.
Λοιπόν, ακούστε.
Αν έχουμε πειθαρχία και δεν είμαστε παθητικοί στην άμυνα,
μπορούμε να τα καταφέρουμε.
Πειθαρχία, παιδιά. Θα ζοριστούμε, αλλά θα παίξουμε το παιχνίδι μας,
το οποίο είναι εντελώς αντίθετο στο στιλ που θέλουμε
και το οποίο δουλέψαμε,
αλλά είναι απαραίτητο για αυτόν τον αγώνα.
Άλλη λύση δεν υπάρχει, και σήμερα πρέπει να επιβιώσουμε. Εντάξει;
Να είστε ενωμένοι.
Μπορεί η Άρσεναλ να αντέξει άλλα 45 λεπτά;
Μακρινό σουτ, παραλίγο να αιφνιδιαστεί ο Ράμσντεϊλ.
Εξαιρετική αμυντική αντίδραση του Γκάμπριελ.
Η Λίβερπουλ δεν βρίσκει διαδρόμους στην άμυνα της Άρσεναλ.
Και αρχίζει να εμφανίζει κάποιον εκνευρισμό.
Ο χρόνος εξαντλείται για τη Λίβερπουλ.
Αν η Άρσεναλ μπορεί να κρατήσει ακόμη ένα λεπτό,
θα είναι τεράστιο αποτέλεσμα.
Μιναμίνο! Μια τέτοια ευκαιρία περίμεναν.
Και η Άρσεναλ φεύγει με ένα φανταστικό αποτέλεσμα.
Μια μεγαλειώδης αμυντική εμφάνιση, που δίνει στην Άρσεναλ το πλεονέκτημα
ενόψει του επαναληπτικού αυτού του ημιτελικού του Λιγκ Καπ.
Παίζαμε εκτός έδρας, μείναμε με δέκα.
Τώρα μόλις τραγουδούσα "0-0 για την Άρσεναλ".
"0-0 γα την Άρσεναλ". Ειλικρινά, έχω δει νίκες
που με έκαναν λιγότερο περήφανο απ' ό,τι η αποψινή ισοπαλία των παιδιών.
Λίγες ομάδες μπορούν να 'ρθουν εδώ και να παίξουν έτσι. Ούτε συζήτηση.
Παίδες, πριν από το παιχνίδι, σας είπα εδώ
ότι ήθελα να δω μια ομάδα με συναίσθημα, που θα παίξει με συναίσθημα
και θάρρος.
Ενώ σας παρακολουθούσα, κάποιες στιγμές ανατρίχιζα.
-Καλά το είπα; Σωστή λέξη; -Ανατρίχιαζα.
Ανατρίχιαζα.
Με αυτό που πετύχατε εδώ σήμερα, τη μάχη που δώσατε,
την πειθαρχία, το θάρρος, την αγωνιστικότητα που δείξατε.
Και, όταν ένας συμπαίκτης αναγκάζεται να παρέμβει ως τελευταίος
και αποβάλλεται, τότε χρειάζεται ενθάρρυνση και προστασία.
Κι ο τρόπος που το κάνατε σήμερα ήταν πραγματικά αξιοθαύμαστος.
Είμαι πολύ περήφανος για σας. Μπράβο.
Είμαστε η Άρσεναλ
Οι οπαδοί της Άρσεναλ θα χαρούν με το αποτέλεσμα.
Ωστόσο, στην αποβολή του Τζάκα, ο διαιτητής είχε δίκιο
ενώ ο Τζάκα άδικο, για άλλη μια φορά.
Απόψε, ο Τζάκα πρέπει να προβληματιστεί.
Οφείλει να δει το θέμα και να αλλάξει κάτι.
Αν δεν αναλύσει την εμφάνισή του και δεν πει "Κάτι πρέπει να αλλάξω",
δεν νομίζω ότι έχει μέλλον στην ομάδα.
Μετά τον ημιτελικό, το ηθικό στο Κόουλνι είναι στα ύψη.
ΚΑΛΩΣ ΗΡΘΑΤΕ ΣΤΗΝ ΑΡΣΕΝΑΛ
Όμως, πλέον η Άρσεναλ δεν έχει σκοράρει σε δύο διαδοχικά ματς.
Να 'σαι καλά, Πιρς.
Πάλι φανταστικό σε βρήκε.
Κάτσε καλά. Σήμερα έχουμε Όμπα εναντίον Τόμας.
Γερά, Γκαμπόν.
Ελπίζω να γυρίσει ο Όμπα, δικέ μου.
Μου λείπει, ρε συ.
Στο γυμναστήριο, αρχίζει η ανάλυση της κόκκινης του Γκράνιτ.
Μία ερώτηση μόνο, αδερφέ. Γιατί ήσουν τελευταίος αμυντικός;
Δεν έχω ιδέα. Σου είπα, αν αυτός εδώ έδινε μια καλή πάσα, θα βάζαμε γκολ.
Εμένα κατηγορείς για την αποβολή σου;
Από εκεί αρχίζει το ντόμινο.
Το ντόμινο αρχίζει από αυτούς που έχουν προωθηθεί. Δεν φταίω εγώ.
Αν έβγαινε η πάσα σου, θα κάναμε στη χειρότερη μια τελική εντός εστίας.
Ακόμα κι έτσι, μπορεί ο τερματοφύλακας να αποκρούσει...
Η μπαλιά σου φεύγει στην άλλη πλευρά.
Όχι. Και πάλι μπορούν να βγάλουν την ίδια πάσα, Γκράνιτ.
Το πρόβλημα είναι οι προωθημένοι.
Ναι, ό,τι πεις.
Χρειάζεται αυτοσυγκράτηση.
Τρεις εναντίον ενός; Ήμουν μόνος κι έπρεπε να σπριντάρω.
-Χρειάζεσαι αυτοσυγκράτηση. -Μη χαλιέστε, μάγκες.
Αναλαμβάνω την ευθύνη, κανένα θέμα.
Αν δεν τον σταματούσα, θα γινόταν 1-0 και θα μας πηδούσαν.
Πείτε, λοιπόν, ένα ευχαριστώ στον Γκράνιτ.
Κάποιος σε ψάχνει.
Γεια σου. Γεια.
Ο Γκράνιτ ζει με τη γυναίκα του, Λεονίτα, και τα δυο τους παιδιά, Αγιάνα και Λινέια.
Γεια.
Πέρα από τον μπαμπά μου, είχα και αδερφό, κι έτσι η μαμά μου
ήταν η μόνη γυναίκα στο σπίτι και πάντα μου έλεγε
"Δύσκολη η ζωή με τόσους άντρες". Τώρα, είναι το αντίθετο.
Έχω στο σπίτι τρία κορίτσια, κι είναι όλα διαφορετικά.
-Μπορεί να σε φιλήσει ο μπαμπάς; -Ναι.
Σ' αγαπώ.
Είσαι πιο ήρεμος. Το σκέφτεσαι δύο φορές πριν κάνεις κάτι, κι η αιτία είναι αυτές.
Αυτές είναι από τον γάμο μας.
Αξέχαστες φωτογραφίες, από μια μοναδική μέρα για μας.
Εδώ μπορώ να κάνω ό,τι να 'ναι. Δεν υπάρχουν φωτογράφοι.
Δεν ουρλιάζει κανείς από πίσω μου. Δεν με βρίζει κανείς.
Το ξέρω ότι δεν είναι εύκολο γι' αυτήν όταν είμαι άκεφος ή όταν χάνουμε,
όμως είναι το μόνο άτομο στο οποίο μπορώ να μιλήσω ανοιχτά.
Όταν έχουν χάσει και έρχεται σπίτι
κι είναι πολύ στενοχωρημένος,
προσπαθώ να τον κουβεντιάσω λιγάκι και να του πω
ότι στον επόμενο αγώνα θα πάει καλύτερα. Όμως...
όταν τον κατηγορούν ότι δεν τα έχει δώσει όλα...
Μένει εντελώς άυπνος όταν χάνουν.
Το γήπεδο είναι αυτό που αγαπώ περισσότερο.
Το πάθος. Αγαπώ αυτό που κάνω.
Είμαι πολύ περήφανη γι' αυτόν, εντός και εκτός γηπέδου.
Ο Όμπα έχει επιστρέψει από το Κύπελλο Εθνών Αφρικής.
Ποιος ήρθε;
Γεια. Τι γίνεσαι;
-Καλά είσαι; -Ναι, εσύ;
Όλοι καλά;
Συνεχίζει να προπονείται μόνος.
Ομπάμεγιανγκ. Όλοι καλά;
-Ναι. -Τα αγόρια; Καλά;
-Ναι. -Γύρισαν σχολείο;
Όχι. Όχι ακόμα, από Δευτέρα.
Κι η μαμά σου; Καλά είναι;
Ναι, καλά.
-Δύσκολες βδομάδες; -Ναι.
Καλά είσαι, φίλε;
Ναι, εσύ; Πώς τα πας;
Σήμερα, θα κάνουμε μια προπόνηση προσαρμογής.
Θα δούμε αν όλα είναι εντάξει και πώς ανταποκρίνεσαι.
Την Κυριακή δεν θα είσαι στην αποστολή.
Μετά, θα δούμε πώς θα προχωρήσουμε. Θα μιλήσει μαζί σου ο Μίκελ.
Έγινε.
Κατά την απουσία του,
ο Μίκελ και το ΔΣ της Άρσεναλ έλαβαν την τελική απόφασή τους,
να διευκολύνουν τον Όμπα να αποχωρήσει, πριν λήξει η μεταγραφική περίοδος.
ΠΡΟΠΟΝΗΤΗΣ
Πότε καταλάβατε ότι ο Όμπα δεν μπορούσε πια να 'ναι μέλος της ομάδας;
Όταν τον κοίταξα μέσα στα μάτια και ένιωσα αυτό που ένιωσα,
ότι η εμπιστοσύνη είχε χαθεί. Εκείνη τη μέρα.
Είναι μια δύσκολη απόφαση. Είμαστε στο μέσον της σεζόν,
αφορά τον πιο σημαντικό μας παίκτη
και η απουσία του μας έχει στερήσει τη συμβολή
που θα μπορούσε να έχει στην απόδοση της ομάδας.
Ωστόσο, αν λάβεις υπόψη όλα αυτά τα στοιχεία, αλλά και πάλι
η σωστή απόφαση είναι προφανής, τότε πρέπει να την πάρεις.
Μας λείπει πολύ ο Όμπα. Η προσωπικότητα, η ποιότητά του στο γήπεδο,
αλλά σεβόμαστε την απόφαση του προπονητή μας.
ΑΑΡΟΝ ΡΑΜΣΝΤΕΪΛ - ΤΕΡΜΑΤΟΦΥΛΑΚΑΣ
Δεν προξένησε μεγάλη έκπληξη στα αποδυτήρια, κι αυτό είναι καλό.
Πήραν την απόφαση να τον ξεφορτωθούν. Αυτό αφήνει ένα κενό στην Άρσεναλ.
Δεδομένου του μισθού του στην Άρσεναλ,
η αποχώρησή του δεν θα είναι εύκολη.
Σύμφωνα με πληροφορίες, ο Ομπάμεγιανγκ κερδίζει 350.000 λίρες την εβδομάδα.
Ο Εντού και ο Ριτς καλούνται να τον αφαιρέσουν από το μισθολόγιο
και να τον στείλουν σε άλλη ομάδα.
Τι ζητάμε απ' αυτόν;
-Υπάρχουν δύο επιλογές. -Ναι.
Δανεικός ή λύση συμβολαίου.
Δεν μπορώ να διανοηθώ ότι θα τον πουλήσω.
Κανείς δεν θα έρθει να τον αγοράσει.
-Βέβαια, αφού είναι 32, 33. -Θα είναι αδύνατον.
Ποια επιλογή θα ήταν καλύτερη για μας; Η λύση συμβολαίου.
Αν πάει δανεικός, είναι το χειρότερο δυνατό σενάριο για μας.
Αυτήν τη στιγμή, ναι. Διότι μπορεί ακόμα να χρειαστεί να τον πληρώνουμε
για του χρόνου. Εκτός αν λύσει το συμβόλαιο.
Ναι.
Δύο στοιχεία σχετικά με την υπόθεση Όμπα.
Προφανώς, είναι φανταστικός παίκτης. Έχει σκοράρει πολλά γκολ.
Όμως, αν δεν πρόκειται να προσφέρει στην ομάδα,
το λογικό είναι να γλιτώσουμε τους μισθούς του και να τα βρούμε.
Ο μόνος τρόπος να λυθεί το συμβόλαιό του είναι να συμφωνήσει εκείνος.
Λύνουμε το συμβόλαιο, μπορείς να φύγεις.
Κοινή συναινέσει.
Δεν τον θέλουμε πίσω, θέλουμε καθαρές λύσεις.
Μακροπρόθεσμα, θα είναι καλύτερα για τον σύλλογο.
Η Άρσεναλ επιθυμεί να λύσει το συμβόλαιο του Ομπάμεγιανγκ,
το οποίο, όμως, θα είναι εφικτό μόνο αν βρει έναν σύλλογο αρκετά μεγάλο
ώστε να τον δεχτεί και να τον πληρώνει για την υπόλοιπη σεζόν και την επόμενη.
Μέσα στον Ιανουάριο, το ΔΣ πήρε κι άλλες σημαντικές αποφάσεις για το ρόστερ.
Άφησε κι άλλους παίκτες να φύγουν, όπως ο Έινσλι Μέτλαντ-Νάιλς,
ο Σέαντ Κολάσινατς,
ο Κάλουμ Τσέιμπερς
και ο αμυντικός Πάμπλο Μαρί.
Είναι δύσκολο, φίλε μου, μετά από τρία χρόνια.
Αλλά αυτά έχει η ζωή.
Είναι στενάχωρο για μένα, όμως είμαι χαρούμενος που θα παίζω.
Θα έχω μια νέα πρόκληση στη ζωή μου.
Εύχομαι τα καλύτερα στην Άρσεναλ, στους συμπαίκτες μου.
Όταν κάποιος φεύγει, ασφαλώς δεν έχεις ιδέα τι συμβαίνει
από πλευράς διαπραγματεύσεων, και μια μέρα παίρνεις ένα μήνυμα
στο τσατ γκρουπ της ομάδας. "Σας εύχομαι καλή σεζόν.
"Πάω στην τάδε ομάδα. Να είστε όλοι καλά". Και τέλος.
Τα λέμε.
Αυτά έχει το ποδόσφαιρο, είναι όλα ρευστά.
Ήταν αρκετά σαφές ότι έπρεπε να αποχωρήσουν κάποιοι παίκτες,
οι οποίοι δεν είχαν συμμετοχές,
και ο Μίκελ έκρινε ότι έπρεπε να πάνε κάπου που να παίζουν,
ώστε όλοι να κάνουμε μια νέα αρχή.
Το ρόστερ της Άρσεναλ είναι πλέον το μισό σε σχέση με πέρυσι
και δεν προβλέπονται ουσιαστικές νέες αφίξεις.
Κάτι πρέπει να κάνουν.
Πρέπει να κάνουν κάτι, να συνεχίσουν να προσπαθούν
για να φέρουν καλύτερους παίκτες.
Δεν έχουμε σκοράρει σε, δεν ξέρω ακριβώς, κάπου 600 λεπτά ποδοσφαίρου.
Πρέπει να κάνουν κάποια μεταγραφή, είναι ανάγκη.
Τώρα, είμαστε στην αρχή της διαδικασίας και υπάρχουν διάφοροι οδοί εξέλιξης.
Η ομάδα θα αναπτυχθεί.
Ωστόσο, με τη δική μας οπτική,
αν φέρουμε πέντε, έξι, επτά παίκτες τον Γενάρη,
σημαίνει ότι κάτι κάναμε στραβά.
Δέκα μέρες πριν λήξει η προθεσμία, δεν διαφαίνεται συμφωνία με τον Όμπα.
Δεν υπάρχουν ομάδες πρόθυμες να τον αποκτήσουν και να τον πληρώνουν.
ΑΡΣΕΝΑΛ - ΛΙΒΕΡΠΟΥΛ ΣΤΑΔΙΟ "ΕΜΙΡΕΪΤΣ" - 20 ΙΑΝΟΥΑΡΙΟΥ 2022
Ημιτελικός Κυπέλλου, με έπαθλο μια θέση στο Γουέμπλεϊ.
Σπουδαίο ματς ανάμεσα σε δύο δυνάμεις του αγγλικού ποδοσφαίρου,
καθώς Άρσεναλ και Λίβερπουλ συγκρούονται στη ρεβάνς του ημιτελικού του Λιγκ Καπ.
Δεν μου ήταν εύκολο όταν ο Μίκελ ήρθε και μου μίλησε για τον Ομπάμεγιανγκ.
Όμως, πρέπει να είσαι λογικός και να πεις "Έχει δίκιο. Πρέπει να τον στηρίξουμε".
Η Λίβερπουλ στη σέντρα, ενώ ένα βουητό απλώνεται στις κερκίδες του "Έμιρεϊτς".
Αποτελεί πρόκληση να κάνεις τον κόσμο να καταλάβει το καλύτερο για τον σύλλογο.
Διότι το μόνο που βλέπουν όλοι είναι ένα παιχνίδι.
Ζότα, αφήνει πίσω τον αντίπαλό του. Έχει χώρο για το σουτ.
Η μπάλα στα δίχτυα!
Η μπάλα πήρε μια πολύ αργή τροχιά, που ξεγέλασε τον Ράμσντεϊλ.
Η Λίβερπουλ έχει πλέον το πάνω χέρι στον ημιτελικό.
Οφείλουμε να βλέπουμε τα πράγματα σφαιρικά,
τι είναι καλύτερο για το μέλλον του συλλόγου.
Ο Ζότα μπορεί να βγει μόνος, και σκοράρει.
ΑΡΣΕΝΑΛ - ΛΙΒΕΡΠΟΥΛ 0-2 ΖΟΤΑ 77'
Ο Ντιόγκο Ζότα κάνει το 2-0 για τη Λίβερπουλ.
Η Άρσεναλ έχει αποδεχθεί τη μοίρα της.
Οι οπαδοί της το έχουν αντιληφθεί και αποχωρούν μαζικά από το γήπεδο.
Κέντρο μηδέν. Μείναμε άπρακτοι στη μεταγραφική περίοδο του Ιανουαρίου,
άρα δεν περιμένουμε κάτι διαφορετικό.
Τα ίδια και τα ίδια, η γνωστή Άρσεναλ.
Πρέπει να κάνει κάτι παραπάνω. Χρειαζόμαστε επιθετικό.
Δεν μπορείς να τα σπας με παίκτες χωρίς να έχεις αντικαταστάτη,
ενώ έχεις τον Ομπάμεγιανγκ να κάθεται σπίτι του.
Είναι ντροπή, φίλε.
ΣΤΑΔΙΟ "ΕΜΙΡΕΪΤΣ"
Κανείς οπαδός της Άρσεναλ δεν θα είναι ευχαριστημένος με τη σκέψη
ότι η ομάδα είναι εκτός διεκδίκησης τροπαίων από τον Ιανουάριο.
Πιθανότατα, η πίεση στον Μίκελ Αρτέτα θα ενταθεί,
αν η ομάδα δεν πάρει το εισιτήριο για το Τσάμπιονς Λιγκ.
Έχετε τον τρόπο να κοντράρετε στα ίσα ομάδες όπως η Λίβερπουλ;
Πρέπει να έχεις ρόστερ 20-22 εξαιρετικών παικτών χωρίς τους τερματοφύλακες,
κι αυτό παίρνει χρόνο.
Πιστεύετε ότι ο Ομπάμεγιανγκ
θα φύγει από την ομάδα πριν από το τέλος των μεταγραφών;
Ο Όμπα έμεινε εκτός αποστολής για το σημερινό παιχνίδι.
Αλλά θα παραμείνει παίκτης της Άρσεναλ;
Δεν ξέρω αν θα είναι στην αποστολή για το επόμενο παιχνίδι.
Οι υποχρεώσεις του μήνα σχεδόν ολοκληρώθηκαν,
με την Άρσεναλ να αποκλείεται από δύο διοργανώσεις χωρίς να σκοράρει.
Πρώτα ελέγχεις την μπάλα, μετά αλλάζεις τον ρυθμό.
Αυτό είναι.
Μια διακοπή στη σεζόν δίνει στους παίκτες τον χρόνο να ανακάμψουν.
Φύγε πρώτος μπροστά, ναι!
Ο Μίκελ έφερε την ομάδα του στο Ντουμπάι, για να προπονηθούν με ζεστό καιρό,
όμως η διατήρηση της πειθαρχίας παραμένει κορυφαία προτεραιότητα.
Τι πρέπει να κάνεις; Το αφήνεις να περάσει έτσι; Τι κάνεις;
-Τι κάνεις; -Τίποτα.
Άσ' το να περάσει, εντάξει.
Όσα γίνονταν επί δέκα χρόνια, τα ξεχνάς.
Μετά, το επόμενο τα ίδια, το μεθεπόμενο τα ίδια.
Στην Ισπανία, αυτό το λέμε casa Pepe.
Ξέρεις τι θα πει casa Pepe; "Το σπίτι του Πέπε".
Καθένας κάνει ό,τι μαλακία γουστάρει.
Πάμε να ανεβάσουμε την ένταση. Εμπρός!
Η Άρσεναλ έχει ορισμένα δύσκολα ματς τις επόμενες βδομάδες.
Μπράβο, Γκράνιτ.
Μια θέση στην πρώτη τετράδα κι η επιστροφή στις ευρωπαϊκές διοργανώσεις
αποτελούν πια τον μοναδικό στόχο του Μίκελ.
Εδώ η μπάλα! Σέντρικ, τον ξεχνάς αυτόν.
Πες του το. Αν φύγει, φεύγεις κι εσύ.
Πάμε!
Το ίδιο. Πάμε, Γκράνιτ!
Εντάξει είσαι;
-Γιατί ρωτάς; -Η φωνή σου είναι χάλια.
Εντάξει, πάμε!
Καλά τελειώματα, παιδιά, ελάτε.
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
Καλώς ήρθατε στο 5 Live Sport. Τελευταία μέρα μεταγραφικής περιόδου.
Την τελευταία μέρα, κατατίθεται μια προσφορά για τον Όμπα.
Η Μπαρτσελόνα, από τους μεγαλύτερους συλλόγους στον κόσμο,
θέλει να τον αποκτήσει, αλλά μόνο ως δανεικό.
Μια πρόταση καλή για τον Όμπα,
όμως ο δανεισμός θα σήμαινε ότι η Άρσεναλ
θα όφειλε να τον πληρώνει και του χρόνου.
ΤΕΛΕΥΤΑΙΑ ΗΜΕΡΑ ΜΕΤΑΓΡΑΦΩΝ
Άκου. Η υπάρχουσα κατάσταση
τελικά θα δημιουργήσει μεγαλύτερη ένταση.
ΕΚΤΑΚΤΗ ΕΙΔΗΣΗ
Ο Εντού και ο Ριτς καλούνται να πείσουν την Μπαρτσελόνα μέχρι τις 11:00 μ.μ.
να αποκτήσει τον Όμπα ως ελεύθερο,
αφού λυθεί το συμβόλαιό του με την Άρσεναλ.
Ας προσπαθήσουμε να τελειώνουμε, Ριτς, και να είμαστε ευθείς.
Πρέπει να κάνουμε ένα τηλεφώνημα.
Ξέρετε ότι είναι στη Βαρκελώνη;
-Ποιος; -Ο Όμπα.
Μου έστειλαν ένα τουίτ, όπου αυτός μπαίνει σε αεροδρόμιο στη Βαρκελώνη.
Αλήθεια; Μάλιστα.
Για να το δω πρώτα.
Ο Όμπα πέταξε για Ισπανία, χωρίς την άδεια της Άρσεναλ.
Τι υποτίθεται ότι θα έπρεπε να κάνει τώρα;
-Προπόνηση. -Θα έπρεπε να είναι στην προπόνηση;
Ο Εντού καλεί έναν από τους εκπροσώπους του.
Στείλτε μας μήνυμα, τι θέλετε να κάνουμε,
κι εμείς θα αποφασίσουμε αν το δεχτούμε ή όχι,
διότι γνωρίζουμε ότι ο παίκτης μόλις έφτασε στη Βαρκελώνη.
Είναι προσωπικό θέμα του Πιερ-Έμερικ.
Στη Βαρκελώνη πήγε για επίσκεψη. Μένει εκεί ο πατέρας του.
Ναι, καλά.
Λες και ζούμε στον κόσμο των παραμυθιών.
Εμείς, ως σύλλογος, περιμένουμε να μας πείτε
τι θέλετε να κάνουμε, διαφορετικά οφείλει να επιστρέψει στο Λονδίνο.
Θέλετε ένα νέο μέιλ με βελτιωμένη προσφορά;
Ναι. Απέχουμε πολύ από το επιθυμητό.
-Καλώς. Γεια. -Εντάξει, γεια.
Ρεαλιστικά, πού βρισκόμαστε σε σχέση με αυτά που θα γίνουν σήμερα;
Τώρα, η μπάλα είναι στο δικό τους γήπεδο.
Ας περιμένουμε.
ΤΕΛΕΥΤΑΙΑ ΗΜΕΡΑ ΜΕΤΑΓΡΑΦΩΝ
Όσο για τον Πιερ-Έμερικ Ομπάμεγιανγκ,
ακόμα δεν υφίσταται συμφωνία στο οικονομικό σκέλος,
αλλά οι διαπραγματεύσεις συνεχίζονται μεταξύ Άρσεναλ και Μπαρτσελόνα.
-Επηρέασε αυτό τη συμφωνία; -"Τώρα αρχίζει το παιχνίδι".
Ναι;
Αυτό έλεγε ο Σέρλοκ Χολμς.
Καθώς πλησιάζει η λήξη της μεταγραφικής περιόδου,
η Μπαρτσελόνα αρνείται να υποχωρήσει από την πρόταση δανεισμού.
Ο Ομπάμεγιανγκ πήγε σήμερα στην Ισπανία για να διαπραγματευτεί με την Μπαρτσελόνα,
αλλά υπάρχει διαφωνία στο ύψος των μισθών που θα καλύψουν οι Καταλανοί.
Είναι πιθανό να επιστρέψει στην Άρσεναλ.
Μίκελ;
Ο Μίκελ καλεί από το Ντουμπάι για νεότερα.
Δεν έχουμε καταλήξει σε συμφωνία.
Αυτό που έστειλαν μόλις τώρα είναι ίδιο με αυτό που είχαμε.
Προσπαθήσαμε να βρούμε λύση, αλλά δεν μπορέσαμε.
Καμία απάντηση από την Μπάρτσα. Έκαναν κάποια πρόταση;
Όχι.
Είναι ένα παιχνίδι αναμονής, ποιος θα λυγίσει πρώτος.
-Ναι. -Σαν παρτίδα πόκερ.
Λίγες ώρες πριν από την προθεσμία, η Μπαρτσελόνα ζητά επικοινωνία.
Θα τους καλέσεις εσύ ή εγώ;
Αν συμφωνήσουν να πάρουν τον Όμπα με μεταγραφή αντί για δανεισμό,
η Άρσεναλ θα γλιτώσει δεκάδες εκατομμύρια λίρες.
Λοιπόν, Ματέο, θεωρώ ότι μπορούμε να τα βρούμε.
Αυτό που επιθυμούμε εμείς
είναι να λύσουμε σήμερα το συμβόλαιο του παίκτη.
Η Μπαρτσελόνα θα προσφέρει στον Πιερ-Έμερικ συμβόλαιο για του χρόνου,
το οποίο θα καλύπτει τους μισθούς του.
Αυτό είναι το δικό μας πλάνο. Έτσι θέλουμε να γίνει.
Καλώς. Συγχαρητήρια, διότι για σας
η συμφωνία είναι πολύ καλή. Συγχαρητήρια.
Ευχαριστούμε.
-Αλλά πρέπει να γίνει κιόλας. -Ναι.
-Γεια. -Γεια.
Ο Ριτς κι οι δικηγόροι της Άρσεναλ πρέπει να λύσουν το συμβόλαιο του Ομπάμεγιανγκ
και να στείλουν τα έγγραφα στην Πρέμιερ Λιγκ
πριν από την προθεσμία των 11:00 μ.μ.
Ο χρόνος αρχίζει να πιέζει.
Γεια. Θα στείλετε...
Το υπέγραψε;
-Το στέλνετε τώρα; Καλά. Εντάξει. -Έρχεται.
Τα χρειαζόμαστε αμέσως.
Τέλος. Τα υποβάλαμε. Πήγαν στην Πρέμιερ Λιγκ.
Και έφτασαν πριν από τις 11:00, έτσι;
Και υπογεγραμμένα. Όλα.
Γεια.
-Μπράβο, παιδιά. -Αμάν!
Μπράβο σε όλους.
Το κλείσαμε στις 10:59.
Η ΜΠΑΡΤΣΕΛΟΝΑ ΑΠΟΚΤΑ ΤΟΝ ΠΙΕΡ-ΕΜΕΡΙΚ ΟΜΠΑΜΕΓΙΑΝΓΚ
Όταν ολοκληρώνεις κάτι τέτοιο, υπάρχει ανακούφιση, περηφάνια.
Όταν όλοι συνειδητοποίησαν ότι μπορεί και να μη γινόταν,
εστίασαν την προσοχή τους.
Στην Ισπανία, το νέο απόκτημα της Μπαρτσελόνα συστήνεται στο κοινό.
Ο Ομπάμεγιανγκ ανάρτησε έναν αποχαιρετισμό προς τον κόσμο της Άρσεναλ.
Το αντίο του είναι κάπως θλιβερό.
Οι οπαδοί της Άρσεναλ είναι σε απόγνωση,
όχι επειδή φεύγει, αλλά επειδή δεν προβλέπεται αντικατάστασή του.
Ποιο ήταν τελικά το σχέδιο;
Η Άρσεναλ παίρνει ένα κολοσσιαίο ρίσκο.
Η Άρσεναλ έχει βάλει ένα γκολ μέσα στο 2022,
κι όμως επέτρεψε στον Ομπάμεγιανγκ να πάει στην Μπαρτσελόνα,
και δεν τον έχει αντικαταστήσει.
Κάναμε αυτό που θεωρούσαμε σωστό για τον σύλλογο.
Είμαστε σαφείς. Θέλουμε μόνο τα καλύτερα στελέχη
και τους καλύτερους παίκτες εδώ.
Είμαι ευγνώμων στον Όμπα για όσα πρόσφερε στον σύλλογο.
Με βάση τη δική μου οπτική της σχέσης, εδώ βλέπω
μια λύση, όχι ένα πρόβλημα.
Από τον Όμπα θα θυμάμαι τις εξαιρετικές στιγμές.
Δεν ήθελα να τελειώσουμε έτσι, διότι ο Όμπα αξίζει κάτι καλύτερο,
όπως και ο σύλλογος. Για μένα, όμως, δεν γινόταν αλλιώς.
ΑΡΣΕΝΑΛ
Ήταν ένας δύσκολος Ιανουάριος για τον Μίκελ και την Άρσεναλ.
Δεν τους επιτρέπουμε χρόνο στην μπάλα.
Η ομάδα έχει έναν μήνα να σκοράρει.
Ο Μίκελ θέλει μια αντίδραση από τους παίκτες του, στη διεκδίκηση
της πρόκρισης στις ευρωπαϊκές διοργανώσεις.
ΠΡΟΚΡΙΣΗ ΣΤΟ ΤΣΑΜΠΙΟΝΣ ΛΙΓΚ
Με μια νίκη επί της Γουλβς, θα πλησιάσουν τους ανταγωνιστές τους.
ΓΟΥΛΒΣ - ΑΡΣΕΝΑΛ ΣΤΑΔΙΟ "ΜΟΛΙΝΙΟΥ" - 10 ΦΕΒΡΟΥΑΡΙΟΥ 2022
Άρσεναλ! Άρσεναλ!
Μια σύγκρουση μεταξύ δύο ομάδων που τρέφουν ελπίδες
να τερματίσουν στην πρώτη τετράδα. Ο αποψινός νικητής
θα πλησιάσει λίγο ακόμα στον στόχο του. Η Γουλβς φιλοξενεί την Άρσεναλ.
-Κόκκινος Στρατός! -Κόκκινος Στρατός!
Είμαστε σε ένα σημείο όπου μόνο η πρώτη τετράδα απέμεινε ως στόχος.
Θα είναι δύσκολο παιχνίδι, αλλά πρέπει να κερδίσουμε.
-Έτοιμοι; -Έτοιμοι, παίδες, πάμε.
Βοηθάτε ο ένας τον άλλο. Συνεργασίες.
Ελάτε, παίδες.
Ακούστε με. Μαζευτείτε εδώ.
Πρέπει να μπούμε με ταχύτητα.
Μπείτε και κυριαρχήστε. Παίξτε το παιχνίδι που θέλουμε,
και να είστε δυναμικοί, με κότσια και θάρρος.
Θέλω να σας δω να παίρνετε αποφάσεις και να παίζετε με στόχο τη νίκη.
Παλέψτε σκληρά, γιατί θα βουτάνε, θα σας βρίζουν, θα σας προκαλούν.
Εσένα ακόμα περισσότερο.
Πάμε να το πάρουμε.
Η Γουλβς είναι στη σέντρα.
Η Άρσεναλ, πέντε αγώνες χωρίς νίκη, θέλει πολύ το αποψινό ματς.
Η Άρσεναλ κυριαρχεί στο γήπεδο.
Εξαιρετική ενέργεια από τον Σάκα... Σουτ από τον Γουάιτ.
Πέρασε από τον Λακαζέτ. Να ο Γκάμπριελ!
Η Άρσεναλ παίρνει κεφάλι στο σκορ.
ΓΟΥΛΒΣ - ΑΡΣΕΝΑΛ 0-1 ΓΚΑΜΠΡΙΕΛ 25'
Δείτε πώς το απολαμβάνει ο Μίκελ Αρτέτα.
Το γκολ του Γκάμπριελ είναι το πρώτο για την Άρσεναλ σε 478 λεπτά παιχνιδιού.
Όμως, με τη συμπλήρωση μίας ώρας, η Γουλβς κερδίζει ένα πλάγιο.
Ο Μαρτινέλι πέταξε κάτω τον Ποντένσε.
Και τώρα, οπισθοχωρώντας, κάνει ακόμα ένα φάουλ μπροστά στον διαιτητή.
Κίτρινη κάρτα. Δύο κίτρινες. Ο Μαρτινέλι αποβάλλεται.
Δύο χωριστές παραβάσεις στην ίδια φάση.
Ακριβώς αυτό που απεύχονταν η Άρσεναλ και ο Αρτέτα.
Να πάρει ο διάβολος.
Για πέμπτη φορά φέτος, η Άρσεναλ πρέπει να αντέξει με δέκα παίκτες.
Εκτελείται το φάουλ για τη Γουλβς.
Κι η μπάλα στα δίχτυα.
Μεγάλη ατυχία για την Άρσεναλ.
Μια στιγμή, όμως, η σημαία έχει σηκωθεί, το γκολ δεν θα μετρήσει.
Χιμένεζ! Η Άρσεναλ γλιτώνει την τελευταία στιγμή.
Θα είναι μια τεράστια νίκη για την Άρσεναλ,
αν κατορθώσει να αντέξει λίγο ακόμα.
Τέλος. Μεγάλη νίκη της Άρσεναλ.
Ο Αρτέτα σε πελάγη ευτυχίας.
Η Άρσεναλ σκαρφαλώνει έναν πόντο από την τετράδα.
Είναι ένα κρισιμότατο τρίποντο.
ΣΤΟ ΕΠΟΜΕΝΟ
Ο Ομπάμεγιανγκ είναι στη Βαρκελώνη. Πώς βλέπετε την κατάσταση;
Έχουν αφήσει έναν σωρό παίκτες να φύγουν, χωρίς να φέρουν κανέναν.
Λακαζέτ, δεν βρίσκει σωστά την μπάλα.
Θα σκοράρεις, δεν έχω αμφιβολία.
Όταν είσαι σε μεγάλη ομάδα, δεν επιτρέπονται οι κακές μέρες.
Σουτάρει με δύναμη η Ζότα, γκολ για τη Λίβερπουλ!
Εκμεταλλεύονται την ελάχιστη ευκαιρία.
Ο προπονητής είναι δύο χρόνια εδώ, αλλά σοβαρή βελτίωση δεν έχουμε δει.
Ο κόσμος παθιάζεται πολύ με όσα συμβαίνουν στο ποδόσφαιρο.
Σε μισούν αληθινά.
ΕΥΧΑΡΙΣΤΟΥΜΕ ΤΟΥΣ ΠΑΙΚΤΕΣ, ΤΟΥΣ ΠΡΟΠΟΝΗΤΕΣ ΚΑΙ ΤΟ ΠΡΟΣΩΠΙΚΟ ΤΗΣ ΑΡΣΕΝΑΛ
Υποτιτλισμός: Ειρήνη Παπαδάκη
Επιμέλεια Σταυρούλα Σοκόλη